Consiliul Naţional al Audiovizualului (CNA) a sancţionat obscura televiziune Global News cu o amendă de 5.000 de lei si suspendarea emisiei pentru 10 minute, pentru mai multe emisiuni din ultima lună a anului trecut.
Sancţiunile pare mici în raport cu acuzaţiile grave care se aduc postului.
"Am stat şase ore, şapte ore, am văzut 18 emisiuni, multe dintre ele pot să spun că invitaţii sunt într-un adevărat delir. E un delir continuu. Începe unul şi continuă celălalt şi tot aşa.", a spus Dorina Rusu, membru CNA, citată de Paginademedia.ro.
"Moderatorul nu pune nicio întrebare. Nu intervine în niciun fel", a mai zis Dorina Rusu.
Dorina Rusu:
"Evreii care fotografiau terenuri în Transilvania că că au interese. Mircea Şerban este unul dintre invitaţi care spune că i s-a semnalat că sunt foarte mulţi evrei care fotografiază terenuri în Transilvania şi că ei au interese foarte mari acolo. Se vorbeşte de asemenea şi despre rădăcinile "naziste" ale Uniunii Europene.
Mai este emisiunea cu Gheorghe Funar care întrece orice am văzut noi până acum. Gheorghe Funar spune aşa: "Gorbaciov era evreu, Bush era evreu, Sergiu Nicolaescu era evreu. Experimentul Piteşti a fost făcut de evrei, Închisorile comuniste erau făcute de evrei, acolo unde au murit 2 milioane de oameni. Ceauşescu, spune el, a făcut un program extraordinar de benefic pentru ţară. Revoluţia a fost o lovitură de stat dată de evrei. "